Üldjuhul on terve mõistus nii elus kui ka teaduses päris hea teejuht. Aga mõnikord mitte. Paljudele (majandus)teadlastele meeldivad eriti just need küsimused, kus terve mõistus eksib.  Steven Landsburgi1  sõnul on mitteintuitiivse tõeni jõudmine oluline, sest see on korraga nii õpetlik kui ka lõbus. Kui mõne küsimuse põhjalikum läbimõtlemine annab tulemuse, mis esialgu tundus terve mõistusega vastuolus olevat, siis on see protsess mõtlejale midagi õpetanud. Ja enamasti on see olnud huvitav. Niisuguseid ebaintuitiivseid, õpetlikke ja lõbusaid mõttekäike leiab päris palju tema uuest populaarteaduslikust raamatust  More Sex Is Safer Sex: The Unconventional Wisdom of Economics.